stanford-oval/wikipedia huggingface dataset:
Girona
Nähtävyydet

Gironan tärkeimpiä nähtävyyksiä ovat vanha kaupunki Barri Vell, Sant Feliun kirkko, arabialainen kylpylä, juutalainen kaupunginosa, katedraali, taidemuseo ja historiallinen museo. Mainitsemisen arvoinen on myös raunioilla kasvava puutarha Jardins de la Francesa (suom. ranskattaren puutarhat).
Sant Feliun (esp. San Félix) kirkko oli kaupungin ensimmäinen kirkko, jonka rakennustyöt aloitettiin 1300-luvulla.
Arabialainen kylpylä, Banys àrabs, ei nimestään huolimatta ole arabien, vaan roomalaisten rakentama. Kylpylä rakennettiin kuningas Alfonso II:n määräyksestä 1100-luvun lopulla. Ranskalaiset lähes tuhosivat rakennelmat, ja ne rakennettiin uudestaan 1200-luvun lopulla. Asiakirjojen mukaan kylpylä oli julkinen vuoteen 1366 asti.
Juutalainen kaupunginosa, el call, on merkkinä kaupungin ja koko Katalonian kokemasta juutalaisvaikutuksesta. Sekä Barcelonan että Gironan väestöstä noin 10 prosenttia oli juutalaisia, ja heillä oli merkittävä yhteiskunnallinen asema niin tiede- ja lakimiehinä kuin kauppiainakin. Juutalaiset kuitenkin karkotettiin Gironasta ja koko Espanjasta vuonna 1492 Espanjan "katolisten kuninkaiden" (los reyes católicos), Isabellan ja Ferdinandin määräyksestä. Juutalaisten entinen synagoga toimii nykyisin katalonianjuutalaisten kulttuurin ja historian tutkimuskeskuksena ja museona (el Centre Bonastruc Ça Porta).
Pääosin goottilainen katedraali on varsinaiselta nimeltään Santa Marían katedraali, tosin se tunnetaan paremmin nimellä Gironan katedraali. Vaikka valtaosa katedraalista onkin goottilaista tyyliä, siinä on myös jonkin verran romaanisia piirteitä, ja sen julkisivu on barokkityyliä.
Katedraalin museon merkittävin esine on myös kristillisen kulttuurin kannalta merkittävä aarre, vuodelta 975 peräisin oleva värikuvitettu käsikirjoitus, joka kommentoi Johanneksen ilmestyksen apokalypsiä. Käsikirjoitus tunnetaan sen lähteen eli munkki Beato de Liébanan nimellä.
Elinkeinoja

Gironan tyypillisiä elinkeinoja ovat eri viljalajien sekä viinin ja perunoiden viljely; näitä tärkeämpinä kuitenkin kauppa ja kulttuuri. Girona on myös tärkeä turistikohde. Myös tekstiiliteollisuudella, paperi- ja metalliteollisuudella sekä graafisen alan teollisuudella on Gironassa jalansijansa.
Kuvia

Catedral de Santa Maria
Barri Vell
Plaça de la Independència
Església de Sant Feliu
Banys àrabs
El Call
Aiheesta muualla

Kuvia tai muita tiedostoja aiheesta Girona Wikimedia Commonsissa
Gironan kaupungin verkkosivut (katalaaniksi)
Gironan kaupungin turismisivut (englanniksi)
Gironan taidemuseon verkkosivut (englanniksi)
Rasha

Rasha (s. 1971 Khartum) on sudanilaissyntyinen laulaja-lauluntekijä. Hän on yhdistellyt Sudanin ja Etelä-Sudanin musiikillisia traditioita ja omaksunut lisäksi vaikutteita muun muassa reggaesta. Hän muutti Espanjaan vuonna 1991 ja julkaisi debyyttialbuminsa Sudaniyatin vuonna 1997. Rasha kuuluu intellektuellien, taiteilijoiden ja muusikoiden sukuun, ja myös hänen 19 sisarustaan ovat toimineet taiteiden parissa tavalla tai toisella.
Ritva Arjava

Ritva Arjava vuonna 1967.
Ritva Leena Arjava-Sainio (29. heinäkuuta 1932 Helsinki – 17. joulukuuta 2019 Helsinki) oli suomalainen pianisti.
Arjava piti ensikonserttinsa 13-vuotiaana. Vuosina 1951–1952 hän opiskeli Pariisissa, useaan otteeseen Wienissä Akademie für Musik und Darstellende Kunstissa vuosina 1953–1963 ja Krakovassa vuosina 1964 ja 1975.
Vuonna 1955 Arjava voitti diplomin Varsovassa järjestyssä Chopin-pianokilpailussa ja samana vuonna Dinu Lipatti -palkinnon Lontoossa järjestetyssä kilpailussa. Arjava konsertoi sen jälkeen Suomessa ja ulkomailla.
Arjava työskenteli Suomen solistiyhdistyksen sihteerinä 1970–1971 ja Helsingin konservatorion opettajana 1976–1996. Hän piti lukuisia omia konsertteja ja esiintyi solistina kotimaassa ja ulkomailla. Vuonna 1995 hänelle myönnettiin valtion taiteilijaeläke.
Arjavan vanhemmat olivat viulisti Väinö Arjava ja pianisti Kaisa Arjava.
Rashad al-Alimi

| Rashad al-Alimi |
| --- | --- |
 Rashad al-Alimi vuonna 2023.
Jemenin presidenttineuvoston pj.
 7.4.2022 alkaen  
Edeltäjä:  Abdrabuh Mansur Hadi (presidentti)
Jemenin sisäministeri
 2001–2008  
Henkilötiedot
Syntynyt: 15. tammikuuta 1954 (ikä 70) Taiz
Tiedot
Koulutus:  Sosiologian tohtori
Tutkinnot:  Ain Shams yliopisto, Egypti
Rashad Muhammad al-Alimi (arab. رشاد محمد العليمي‎, Rašād Muḥammad al-‘Alīmī; s. 15. tammikuuta 1954) on jemeniläinen poliitikko. Hän johtaa maata hallitsevaa presidenttineuvostoa huhtikuusta 2022 alkaen.
Aikaisemmin hän on toiminut Jemenin sisäministerinä.
Pää Kii (albumi)

| Pää Kii Pää Kii |
| --- | --- | --- |

Studioalbumin tiedot
 Äänitetty : 2012
 Julkaistu: 30. marraskuuta 2012
 Tyylilaji: Punk rock • garage punk • power pop
 Kesto: 30.28
 Levy-yhtiö: Stupido Records Airiston punk-levyt
Listasijoitukset
  6.
Pää Kii -yhtyeen muut julkaisut
| Inkkarit kanootissa EP 2012 | Pää Kii 2012 | Death Laser / Pää Kii (split) 2013 |
Singlet albumilta Pää Kii
 ”Kalifornia Dreamin’” Julkaistu: maaliskuu 2012
Pää Kii on suomalaisen punk rock -yhtyeen Pää Kiin ensimmäinen studioalbumi. Albumi julkaistiin 30. marraskuuta 2012.
Albumi pysyi Suomen virallisella listalla 22 viikkoa, ja sen paras sijoitus oli 6.
Kappaleet

Kaikki kappaleet säv. ja san. Teemu Bergman.
|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Apinoiden planeetalla | 2.16 |  |  |  |  |  |  |  |
| 2. | Tuhoava voima | 2.17 |  |  |  |  |  |  |  |
| 3. | Rakkaus repii meidät kappaleiksi taas | 2.02 |  |  |  |  |  |  |  |
| 4. | Kylän pahalla puolella | 2.19 |  |  |  |  |  |  |  |
| 5. | Keskellä pientä Kiinaa | 2.21 |  |  |  |  |  |  |  |
| 6. | Ees jotain positiivist | 2.10 |  |  |  |  |  |  |  |
| 7. | Paskahousun paluu | 2.56 |  |  |  |  |  |  |  |
| 8. | Nyt skipataan kahvit | 1.56 |  |  |  |  |  |  |  |
| 9. | Kalifornia Dreamin’ | 2.03 |  |  |  |  |  |  |  |
| 10. | Kuuden vuoden vitutus | 2.56 |  |  |  |  |  |  |  |
| 11. | Erilainen lapsi | 2.05 |  |  |  |  |  |  |  |
| 12. | Kun tänään lähden | 1.22 |  |  |  |  |  |  |  |
| 13. | K-18 | 1.09 |  |  |  |  |  |  |  |
| 14. | Luuletsä et mä olen huvikseni näin sekaisin? | 2.36 |  |  |  |  |  |  |  |
|  |  | 30.28 |  |  |  |  |  |  |  |
Kokoonpano

Teemu Bergman – laulu, kitara
Lauri Eloranta – kitara
Niila Kunnari – rummut
Vekku Vartiainen – basso
Mikko Luukko – kitara
Otto Grundström – laulu (kappaleissa 3 ja 12)
Arvostelut

Desibeli.net:
Noise.fi:
Nyt.fi:
Soundi:
Rantasalmi (yritys)

Rantasalmi Oy on maailman vanhin teollinen hirsitalojen valmistaja. Yhtiö hakeutui konkurssiin 28. syyskuuta 2010. Vuonna 2011 varpaisjärveläinen Lameco LHT Oy osti Rantasalmi Oy:n Rantasalmi Hirsitalot-tuotemerkin ja koko sen teollisen tuotannon. Lameco LHT Oy jatkaa hirsitalotuotantoa vanhoissa Rantasalmi Oy:n tiloissa Rantasalmella.[lähde? ]
Rantasalmi-konsernin historia

Rantasalmi Oy:n perusti Osmo Ruotsalainen vuonna 1946.[lähde? ] Metsäliitto (Metsä-Serla) osti yrityksen vuonna 1975 ja vuonna 1995 Pertti Karhinen. Vuosina 1997–2000 Rantasalmi Oy oli Finndomon hallussa. Sittemmin omistajaksi tuli jälleen Pertti Karhinen.[lähde? ] Canelco Capital kuului aivan viime vaiheessa Rantasalmi Oy:n omistajiin.
Gekkeiju Online

| Gekkeiju Online |
| --- | --- |

Kehittäjä:  Coolhouse Productions
Julkaisija:  Coolhouse Productions
Pelimoottori:  Irrlicht
Julkaistu:  16. toukokuuta 2002
Lajityyppi:  MMORPG
Pelimuoto:  moninpeli
Alusta:  Windows
Jakelumuoto:  Internet
Lisää peliartikkeleitaVideopelien teemasivulla
Infobox OK   : 
Gekkeiju Online on suomalaisen Coolhousen ilmaiseksi pelattava MMORPG/3D MUD. Pelissä yhdistyvät ominaisuudet niin vanhoista MUD-pohjaisista tekstipeleistä kuin nykyaikaisista MMORPG:stä.
Perusominaisuudet

3D-grafiikat ja äänet
Jatkuvasti kasvava maailma
3 erilaista kamera-moodia
Pelaajien komennettavissa olevat laivat
Vuokrattavia taloja, joita voi kalustaa monilla eri tavoilla
Monesta elementistä koostuva loitsujärjestelmä
Helppokäyttöinen sisäänrakennettu ohjejärjestelmä
Viikoittaisia organisoituja tapahtumia kuten PvP-turnauksia
Kesytettäviä eläimiä, joita voidaan käyttää ratsuina tai apuna taistelussa
Tuki pelaajien luomille organisaatioille eli klaaneille
Useita yleisiä keskustelukanavia
Erilaisia esineitä luovia hahmoluokkia kuten seppä
Yli 50 erilaista materiaalia esineiden luontiin
Hirviökristalli-järjestelmä, joka mahdollistaa aseiden ja haarniskoiden lumoamisen
Myyntikojut, joissa pelaajat voivat myydä tavaroitaan silloinkin kun eivät ole pelissä
5 hahmoluokkaa omine kiltoineen
Sadoittain taitoja
Tuki 8 hengen partyille
Reinkarnaatio-järjestelmä, joka mahdollistaa hahmoluokan sekä rodun vaihtamisen
Gekkeiju Onlinen maailma > Rodut

Human (ihminen)
Wood Elf (metsähaltia)
Dark Elf (musta haltia)
Wild Elf (villihaltia)
Halfling (puolituinen)
Catfolk (kissaihminen)
Half Giant (puolijätti)
Goblin (hiisi)
Gekkeiju Onlinen maailma > Hahmoluokat

Warrior (soturi)
Commoner
Magic User (maagikko)
Divine Arts
Dark Arts
Gekkeiju Onlinen maailma > Killat

Gekkeiju Onlinen maailmassa killat ovat hallitsevia ammatteja. Hahmo voi liittyä yhteen tai useampaan kiltaan, joka hyväksyy pelaajan hahmoluokan omaavia jäseniä.
Aiheesta muualla

Pelin kotisivut (englanniksi)
Virallinen keskustelupalsta (Arkistoitu – Internet Archive) (englanniksi)
Virallinen wiki[vanhentunut linkki] (englanniksi)
Peliä tekevä yritys (englanniksi)
Raft

| Raft |
| --- | --- |

Kehittäjä:  Redbeet Interactive
Julkaisija:  Axolot Games
Jakelija:  Axolot Games, Steam ja itch.io
Säveltäjä:  Jannik Schmidt
Pelimoottori:  Unity
Julkaistu:  20. kesäkuuta 2022
Lajityyppi:  Selviytymispeli Seikkailupeli Simulaatiovideopeli Avoin pelimaailma
Pelimuoto:  yksinpeli, moninpeli
Alusta:  Microsoft Windows
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK  : 
Raft on avoin pelimaailma selviytymisvideopeli, jonka on kehittänyt ruotsalainen Redbeet Interactive ja julkaissut Axolot Games. Peli julkaistiin ennakkojulkaisuna 23. toukokuuta 2018 Steamissa sen jälkeen, kun se julkaistiin ensimmäisen kerran ilmaisena Itch.io-indie-alustalla vuonna 2016. Pelin ennakkojulkaisu poistettiin jakelualustoilta ja sen täysi versio julkaistiin 20. kesäkuuta 2022 pelin viimeisen luvun julkaisun kanssa.
Pelaaminen

Peliä pelataan ensimmäisen ja kolmannen persoonan näkökulmasta ja sitä voidaan pelata joko yksin- tai moninpelinä. Jälkimmäisessä tapauksessa peli tarjoaa automaattisesti palvelimen ja peli tapahtuu yhteistyötilassa.
Kun pelaaja aloittaa pelin, hän on 2x2-kokoisella lautalla ja hänellä on koukku, jolla hän voi kerätä resursseja. Koukku kuitenkin kuluu, joten pelaajan on jossain vaiheessa tehtävä uusi. Pelaaja voi kerätä resursseja myös uimalla niiden kohdalle. Lautan ympärillä liikkuu myös hai, joka välillä rikkoo lauttaa. Hai voi kuitenkin lyödä pois rikkomasta lauttaa tai tappaa. Pelaajan pitää myös hallita perustarpeita kuten nälkä ja jano. Ruokaa pelaaja saa esim. tappamalla hain ja kalastamalla. Juomaa pelaaja saa rakentamalla kojeen, jolla saa tehtyä suolavedestä juotavaa.
Kun pelaaja saa muistikirjan ja oppii rakentamaan antennin, tutkan ja akun, rakentaa ne ja sijoittaa ne lautalle oikein, hän voi alkaa pelaamaan pelin tarinaa.
Juoni > Ennen pelin tapahtumia

Lähitulevaisuudessa ilmastonmuutos ja nousevat lämpötilat ovat saaneet napajäätiköt sulamaan, mikä on aiheuttanut koko planeetan kokoisen tulvan, mikä ei jättänyt lähes yhtään kuivaa maata. Sivilisaatio romahti, kun epätoivoiset suunnitelmat tulvien kumoamiseksi epäonnistuivat tai hylättiin. Lopulta maailman eliitti päätti hylätä kuivan maan kokonaan elääkseen kelluvissa kaupungeissa, kun taas muu väestö jätetään selviytymään yksin tulvivassa maailmassa.
Juoni > Nykyhetki

Pelaaja ottaa selviytyjän, Forward Scoutin, roolin. Hän lähtee avomerelle etsimään asumiskelpoista maata ja luonnonvaroja. Hän etsii myös Utopiaa, jossa sanotaan olevan kuivaa maata, jossa voisi elää. Hän seuraa radiovastaanottimen saamia signaaleja eri paikkoihin, joista saa apua seuraavan paikan löytämiseen.
Raphaël Lavoie

| Raphaël Lavoie |
| --- | --- |

Henkilötiedot
Syntynyt: 25. syyskuuta 2000 (ikä 24) Chambly, QC, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  oikea
Pituus:  193 cm
Paino:  90 kg
Seura
Seura:  Vegas Golden Knights
Sarja:  NHL
Pelinumero:  62
Pelaajaura
Pääsarjaura:  2023–
Aik. seurat:  Halifax Mooseheads (QMJHL) Chicoutimi Saguenéens (QMJHL) Väsby IK (Allsv.) Bakersfield Condors (AHL) Edmonton Oilers (NHL)
NHL-varaus:  38. varaus, 2019 Edmonton Oilers
Raphaël Lavoie (s. 25. syyskuuta 2000 Chambly, Quebec, Kanada) on kanadalainen jääkiekkoilija, joka pelaa NHL-seura Vegas Golden Knightsin organisaatiossa. Hän on pelipaikaltaan keskushyökkääjä, mutta Lavoie osaa pelata myös laidassa. Hän laukoo oikealta.
Ura > Seuraura

Lavoien kasvattajaseura on AHM Chambly. Hän pelasi myöhemmät juniorivuotensa Collège Antoine-Girouardin koulujoukkueissa. Halifax Mooseheads varasi Lavoien 29. pelaajana QMJHL:n varaustilaisuudessa 2016. Hän aloitti kauden 2016–2017 Collège Antoine-Girouardissa, mutta Lavoie nousi Mooseheadsiin, jossa QMJHL:n tulokaskausi toi 32 runkosarjaottelussa tehot 6+3=9 ja kuudessa playoff-ottelussa tehot 1+1=2. Kaudella 2017–2018 hän oli joukkueen kolmanneksi paras maalintekijä ja neljänneksi paras pistemies tehoilla 30+33=63. Kaudella 2018–2019 Lavoie oli tehoilla 32+41=73 Mooseheadsin kolmanneksi paras maalintekijä ja hän jakoi sisäisen pistepörssin kolmannen sijan Arnaud Durandeaun kanssa. Lavoie voitti myös tehoilla 20+12=32 koko QMJHL:n pudotuspelien maalipörssin ja hän sijoittui pistepörssissä toiseksi edellään vain Rouyn-Noranda Huskiesin Joël Teasdale. Lavoie eteni Mooseheadsin kanssa aina President’s Cup -finaaleihin saakka, mutta mestaruuden vei lopulta kuitenkin Rouyn-Noranda Huskies otteluvoitoin 4–2. Mooseheads osallistui kuitenkin isäntäjoukkueensa Memorial Cup -lopputurnaukseen. Lavoie palkittiin kauden päätteeksi QMJHL:n parhaana NHL-varausikäisenä pelaajana Mike Bossy Trophylla. Hän pelasi kauden aikana myös CHL Top Prospects Gamessa.
Edmonton Oilers varasi Lavoien toisella kierroksella 38. pelaajana NHL:n varaustilaisuudessa 2019. Kaudella 2019–2020 hän nousi Halifax Mooseheadsin varakapteeniksi. Lavoie voitti joukkueen sisäisen pistepörssin tehtyään 30 ottelussa tehot 18+26=44, vaikka hänet kaupattiin tammikuussa 2020 Chicoutimi Saguenéensiin vaihdossa kesän 2020 ensimmäisen ja toisen kierroksen sekä kesän 2021 toisen ja kolmannen kierroksen varausvuoroihin. Saguenéensissa Lavoie oli 20 osumallaan joukkueensa kolmanneksi paras maalintekijä. Hän jakoi yhteensä tehoilla 38+44=82 koko QMJHL:n maalipörssin viidennen sijan Cape Breton Eaglesia ja Acadie-Bathurst Titania edustaneen Shawn Elementin kanssa sekä sijoittui pistepörssin kahdeksannen sijan Moncton Wildcatsin Jeremy McKennan ja Val-d’Or Foreursin Jakob Pelletierin kanssa.
Maaliskuussa 2020 Lavoie teki kolmivuotisen NHL-tulokassopimuksen Edmonton Oilersin kanssa. Elokuussa seura lainasi hänet koko kauden 2020–2021 kattavalla sopimuksella Ruotsin SHL-liigan Rögle BK:hon. Vain tunteja ennen runkosarjan alkua Lavoien lainasopimus kuitenkin purettiin. Muutamaa päivää myöhemmin hänen tiedotettiin siirtyvän lainalle sarjatasoa alemmas HockeyAllsvenskanin nousijajoukkue Väsby IK:hon.
Lokakuussa 2024 Oilers asetti Lavoien siirtolistalle, josta Vegas Golden Knights poimi hänet joukkueeseensa. Vain päivää myöhemmin Oilers poimi Lavoien takaisin joukkueeseensa siirtolistalta, jonne Golden Knights hänet asetti. Ja jälleen päivää myöhemmin Golden Knights poimi Lavoien Oilersin asettamalta siirtolistalta.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Tšekki 2020 | jääkiekko |  |
Lavoie pelasi alle 20-vuotiaiden MM-kilpailuissa vuonna 2020, jolloin hän voitti maailmanmestaruuden. Lavoie pelasi myös alle 18-vuotiaiden MM-kilpailuissa vuonna 2018, jolloin hän voitti Kanadan sisäisen maalipörssin viidellä osumallaan ja sisäisen tehotilaston lukemalla +6. Lavoie valittiin Yhdysvaltoja vastaan pelatun avausottelun päätteeksi joukkueensa ottelun parhaaksi pelaajaksi. Hän edusti myös Canada Whiten joukkuetta World U-17 Hockey Challengessa vuonna 2016.
Pelityyli

The Sports Forecaster -sivuston mukaan Lavoie on äärimmäisen lahjakas maalintekijä. Sivuston mukaan hän on hyvänkokoinen ja on voimakas sekä omaa hyvät luistelutaidot ja voimakkaan laukauksen. Sivuston mukaan Lavoiella on jatkuva mentaliteetti maalintekoon. Hänellä on kuitenkin pääasiallisesti kehitettävää kokonaisvaltaisuudessa ja Lavoiella on kehitettävää myös puolustuspelaamisessa, jotta hän voisi kasvaa NHL-pelaajaksi. Lavoien tulisi lisätä myös massaa.
RSM Marko

|  RSM Marko |
| --- | --- |
Koko nimi:  RSM Marko
Perustettu:  1990
Lopetettu:  2003
Tallipäällikkö:   Helmut Marko
Runko:  B02/50
Moottori:  Zytek
Renkaat:  A Avon
Ensimmäinen kilpailu:  Britannian GP 1990
Viimeinen kilpailu:  Italian GP 2003
Tuloksia
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  6
Paalupaikkoja:  7
Nopeimpia kierroksia:  6
Sijoitus kaudella 2003:  2. (75 p.)
RSM Marko on itävaltalainen autourheilutalli, joka kilpaili Formula 3000 -sarjassa kausilla 1990–1991, 1996–1997 ja 1999–2003. Talli on kilpaillut myös IndyCar-sarjassa kaudella 1998.
Aiheesta muualla

RSM Marko Speedsport-Magazine
Rafinha (jalkapalloilija, 1982)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Rafael Scapini de Almeida
Syntymäaika: 29. kesäkuuta 1982 (ikä 42)
Syntymäpaikka: Campinas, Brasilia
Pelipaikka: puolustaja
Pituus: 184 cm
Paino: 80 kg
Seura
Seura: OLS
Pelinumero: 11
Seurat
| Vuodet | Seura | O | (M) |
| 0000–2004 | Campinas FC |  |  |
| 2005–2007 | AC Oulu | 66 | (13) |
| 2008–2009 | Tampere United | 48 | (8) |
| 2010–2011 | HJK | 44 | (3) |
| 2011–2016 | Gent | 101 | (2) |
| 2016–2019 | HJK | 95 | (5) |
| 2020–2022 | AC Oulu | 72 | (1) |
| 2023- | OLS | 3 | (-) |
 Seurajoukkueuran tilastot kattavat vain kansalliset sarjat, päivitetty 22. toukokuuta 2023.
Rafael Scapini de Almeida (s. 29. kesäkuuta 1982, Campinas, Brasilia), eli Rafinha, on brasilialainen jalkapalloilija, joka pelaa puolustajana Veikkausliigan AC Oulussa. Rafinha debytoi Veikkausliigassa kaudella 2007 AC Oulun riveissä ja on pelannut yhteensä yli 200 liigaottelua. Rafinha on pelannut myös Belgian liigassa Gentissä 101 ottelua ja Mestarien liigassa Gentin riveissä kaudella 2015–2016.
Seurajoukkueet

Rafinha pelasi kotimaassaan Brasiliassa Campinas FC:n riveissä. Pelaajaura Suomessa alkoi, kun hän siirtyi kaudeksi 2005 Ykkösessä pelanneeseen AC Ouluun. Rafinha pelasi kausina 2005–2006 yhteensä 44 Ykkösen ottelua ja teki niissä 12 maalia. Hänet palkittiin kaudella 2006 Ykkösen vuoden pelaajana, ja AC Oulu nousi Veikkausliigaan. Rafinha debytoi Veikkausliigassa 21. huhtikuuta 2007 ottelussa AC Oulu–FC Viikingit. Hän pelasi kaudella 2007 yhteensä 22 liigaottelua. AC Oulu jäi liigassa viimeiseksi ja putosi takaisin Ykköseen.
Rafinha siirtyi kaudeksi 2008 Veikkausliigan ja Suomen Cupin voittaneeseen Tampere Unitediin. Hän pelasi kaudella 2008 yhteensä 23 liigaottelua sekä neljä Mestarien liigan karsintaottelua. TamU oli kaudella 2008 Veikkausliigassa seitsemäs. Kaudella 2009 liigaotteluita kertyi 25 ja TamU oli liigassa edelliskauden tapaan seitsemäs. Rafinha siirtyi kaudeksi 2010 Veikkausliigan voittaneen HJK:n riveihin. Hän pelasi kaudella 2010 yhteensä 24 liigaottelua sekä kuusi Mestarien liigan ja Eurooppa-liigan karsintaottelua. HJK voitti kaudella 2010 Suomen mestaruuden toisen kerran peräkkäin. Kaudella 2011 otteluita kertyi liigassa yhteensä 20 ja europeleissä viisi. HJK voitti kaudella 2011 kolmannen peräkkäisen Suomen mestaruuden sekä Suomen Cupin.
Rafinha siirtyi elokuussa 2011 Belgian liigassa pelanneen Gentin riveihin. Rafinha debytoi Belgian liigassa 11. syyskuuta 2011 ottelussa Zulte Waregem–Gent. Hän pelasi kaudella 2011–2012 yhteensä 20 liigaottelua. Gent oli kaudella 2011–2012 Belgian liigassa neljäs. Kaudella 2012–2013 Rafinha pelasi 24 liigaottelua ja kaudella 2013–2014 pelejä kertyi 21. Gent sijoittui liigassa keskikastiin. Kausi 2014–2015 oli Gentille menestys, kun seura voitti historiansa ensimmäisen Belgian mestaruuden. Rafinha pelasi mestaruuskaudella 19 liigaottelua. Gent pääsi seuraavaksi kaudeksi Mestarien liigan lohkovaiheeseen. Rafinha debytoi Mestarien liigassa 16. syyskuuta 2015 ottelussa Gent–Lyon. Hän pelasi kaudella 2015–2016 Belgian liigassa 17 ottelua ja Mestarien liigassa kuusi ottelua. Gent oli kaudella 2015–2016 Belgian liigassa kolmas. Rafinha pelasi Gentissä viiden kauden aikana yhteensä 101 Belgian liigan ottelua.
Rafinha siirtyi takaisin HJK:n riveihin kesällä 2016. Hän pelasi loppukauden aikana 13 ottelua Veikkausliigassa. HJK oli kaudella 2016 sarjassa toinen. Rafinha pelasi kauden 2017 HJK:n kapteenina ja johdatti joukkueen sekä Suomen mestaruuteen että Suomen Cupin voittoon. Hän pelasi kaudella 2017 yhteensä 31 liigaottelua ja solmi kauden päätteeksi kahden vuoden jatkosopimuksen. HJK voitti Suomen mestaruuden myös kaudella 2018 ja Rafinha pelasi 24 liigaottelua. Kaudella 2019 pelejä kertyi yhteensä 27, ja HJK oli liigassa viides. Rafinha pelasi kausina 2010–2011 ja 2016–2019 yhteensä 139 Veikkausliigan ottelua HJK:n paidassa. Hän palasi 13 vuoden tauon jälkeen Ykkösessä pelaavaan AC Ouluun kaudeksi 2020. Rafinha pelasi kaudella 2020 yhteensä 21 ottelua, kun AC Oulu voitti Ykkösen ja nousi Veikkausliigaan. Rafinha teki AC Oulun kanssa sopimuksen myös kaudesta 2021.
Saavutukset

HJK
Veikkausliiga (4): 2010, 2011, 2017, 2018
Suomen Cup (2): 2011, 2017
Gent
Belgian liiga (1): 2014–2015
Belgian Supercup (1): 2015
AC Oulu
Ykkönen (1): 2020
Aiheesta muualla

Wikimedia Commonsissa on kuvia tai muita tiedostoja aiheesta .
Rafinha Palloliiton sivuilla
Rafinha Veikkausliigan sivuilla
Rafinha Transfermarktin sivuilla
AC Oulu – Veikkausliiga
1 Pennanen |
3 Koskela |
4 Bonet |
5 Nurmos |
6 Nurmela |
7 Alanko |
8 Malolo |
10 Salanović |
11 Rafinha |
14 Eremenko |
15 Kallinen |
16 Ölander |
17 Jokelainen |
18 Hurme |
21 Heikkilä |
22 Fillion |
23 Saira |
25 Sale |
30 Opara |
44 Breitenmoser |
Valmentaja: Ahola
Rafinha Gentin paidassa.